./data/phi0914/phi00122/phi0914.phi00122.perseus-lat1.xml
Titus Livius (Livy)
decretum ut ea prodigia partim maioribus hostiis, partim lactentibus       procurarentur, et uti supplicatio per triduum ad omnia pulvinaria haberetur;       cetera,  cum decemviri libros inspexissent,       ut ita fierent quem ad modum cordi esse divis  e carminibus  praefarentur            decemvirorum monitu decretum est Iovi primum donum fulmen aureum       pondo quinquaginta fieret et Iunoni  Minervaeque ex argento       dona darentur et Iunoni reginae in Aventino Iunonique Sospitae Lanuvii maioribus       hostiis sacrificaretur matronaeque pecunia conlata,  quantum conferre cuique commodum esset, donum Iunoni reginae in       Aventinum ferrent lectisterniumque fieret,  et ut libertinae et ipsae, unde       Feroniae  donum daretur, pecuniam pro facultatibus suis        conferrent